cyanic-selkie/wikianc huggingface dataset:
హిరోషిమా, నాగసాకిలపై అణ్వస్త్ర దాడులు
నాగసాకిపై అణుబాంబు దాడి
ఎగిరే ముందు విమానానికి చేసిన పరీక్షలో దాని ఇంధన బదిలీ పంపు ఒకటి పనిచెయ్యడం లేదని గమనించారు. ఆ పంపును మార్చడానికి కొన్ని గంటలు పడుతుంది. ఫ్యాట్‌మ్యాన్ (బాంబు)ను మరో విమానం లోకి తరలించేందుకు కూడా అంతే సమయం పడుతుంది. ఈ కారణాల వలన బాంబును బోక్‌స్కార్ లోనే తీసుకుపోవాలనే వాళ్ళు నిశ్చయించారు.
ఈసారి పెన్నీ, చెషైర్‌లను మిషనులో పాల్గొననిచ్చారు. మూడవ విమానం, బిగ్‌స్టింక్‌లో అబ్సర్వర్లుగా వాళ్ళు పాల్గొన్నారు. విమానాలన్నీ కలవాలని అనుకున్న చోట కలిసినపుడు, కోకురా నగరంపై బాంబు వెయ్యాలని స్వీనీ నిర్ణయించి ఆ దిశగా ప్రయాణం మొదలు పెట్టాడు. కోకురాకు దగ్గరలో ఉన్న యహాటా ప్రాంతంపై ముందు రోజు చేసిన దాడిలో వెలువడ్డ పొగ, కోకురా నగరమ్మీద పరచుకుంది. పైగా, యాహాటా లోని ఉక్కు కంపెనీ కావాలని నల్లని పొగను వదిలింది. దట్టమైన మేఘాలు, పొగ అన్నీ కలిసి, కోకురా గగనతలాన్ని 70% వరకూ కమ్మేసాయి. 50 నిముషాల్లో మూడు సార్లు బాంబు వేసే ప్రయత్నం చేసారు. ఇలా చెయ్యడంలో వాళ్ళు కోకురా లోని రక్షణ స్థావరాల దృష్టిలో పడ్డారు.
మూడు ప్రయత్నాల తరువాత, ఇంధనం తగ్గిపోతూ ఉండగా, వాళ్లు తమ రెండవ లక్ష్యం, నాగసాకి దిశగా ప్రయాణం మొదలుపెట్టారు. ఒకవేళ నాగసాకి కూడా మేఘావృతమై కనబడకుండా ఉంటే, బాంబును ఒకినావాకు తీసుకువెళ్ళి అక్కడ సముద్రంలో పడెయ్యాలని వాళ్ళు తొలుత అనుకున్నారు. సరిగ్గా కనిపించని పక్షంలో, లక్ష్యాన్ని కనుక్కునేందుకు రాడార్‌ను వాడాలని తరువాత నిశ్చయించారు. జపాను సమయం 07:50 కి, నాగసాకిలో వైమానిక దాడి హెచ్చరిక మోగించారు. మళ్ళీ 08:30 కి అంతా బానే ఉంది అనే సిగ్నలు మోగించారు. 10:53 కి రెండు బి-29 లు మాత్రమే కనబడినపుడు, అవి నిఘా కోసమే వచ్చాయని భావించిన జపనీయులు, దాడి హెచ్చరిక కూడా మోగించలేదు.
కొద్ది నిముషాల తరువాత, 11:00 గంటలకు ది గ్రేట్ ఆర్టిస్ట్ మూడు పారాచూట్ల ద్వారా పరికరాలను దించింది. పరికరాలతో బాటు యూనివర్సిటీ ఆఫ్ టోక్యోకు చెందిన ప్రొఫెసరు ర్యోకిచి సగానే కు రాసిన సంతకం లేని ఉత్తరం కూడా ఒకటి ఉంది. అణుబాంబు తయారీలో పాల్గొన్న ముగ్గురు శాస్త్రవేత్తలతో కలిసి ఆయన చదువుకున్నాడు. ఇలాంటి సామూహిక విధ్వంసం కలుగజేసే బాంబుల వలన పొంచి ఉన్న ప్రమాదాల గురించి ప్రజలకు చెప్పమనే అభ్యర్ధన అందులో ఉంది. ఆ ఉత్తరం సైనిక అధికారులకు దొరికింది. కానీ, ఒక నెల తరువాత గానీ వారు దాన్ని ఆయనకు అందించలేదు. ఆ ఉత్తరం రాసిన వారిలో ఒకడైన లూయీ ఆల్వారెజ్ 1949 లో సగానేను కలిసినపుడు, ఆ ఉత్తరంపై సంతకం పెట్టాడు.
11:01 కు, మేఘాలు తప్పుకోగా, లక్ష్యం కనబడింది. 5 కిలోల ప్లుటోనియమ్ కలిగిన ఫ్యాట్‌మ్యాన్ బాంబును నగరపు పారిశ్రామిక లోయలో పడేలా జారవిడిచారు. అది 47 సెకండ్ల తరువాత, మిట్సుబిషి ఉక్కు, ఆయుధ కర్మాగారానికి, నాగసాకి ఆయుధాగారానికీ మధ్య, ఒక టెన్నిసు కోర్టుకు పైన 503 మీ. ఎత్తులో పేలింది. ముందు అనుకున్న ప్రదేశానికి ఇది 3 కి.మీ. దూరంలో ఉంది; పేలుడు ఉరకామి లోయకే పరిమితమైంది. నగరంలోని అధికభాగాన్ని మధ్యన ఉన్న కొండలు కాపాడాయి. ఈ పేలుడు 21 కిలోటన్నుల టిఎన్‌టి కి సమానమైన శక్తిని విడుదల చేసింది. వంద మైళ్ళ దూరంలో ఉన్న బిగ్‌స్టింక్ ఈ పేలుడును చూసింది. విధ్వంసాన్ని చూసేందుకు అది నగరం మీదుగా ఎగిరింది.
క్షేత్రస్థాయిలో పరిస్థితి
నాగసాకిపై వేసిన బాంబు, హిరోషిమా బాంబు కంటే శక్తివంతమైన దైనప్పటికీ, కొండల కారణంగా దాని ప్రభావం ఉరకామి లోయకే పరిమితమైంది. మిట్సుబిషి ఆయుధ కర్మాగారంలో పని చేసే 7,500 మందిలో 6,200 మంది మరణించారు. ఇతర ఆయుధ కర్మాగారాల్లో పనిచేసే వారు కూడా 17,000 నుండి 22,000 మంది దాకా మరణింఛారు. తక్షణమే మరణించిన వారి సంఖ్య 22,000 నుండి 75,000 దాకా ఉండవచ్చని వివిధ అంచనాలు ఉన్నాయి. కనీసం 35,000 నుండి 40,000 దాకా మరణించారు. 60,000 మంది గాయపడ్డారు. విస్ఫోటనం తరువాత కొన్ని నెలల్లో గాయాలపాలైన వారు అనేక మంది మరణించారు. సరైన దస్త్రాలు లేకుండా పని చేస్తున్న విదేశీ కార్మికులు నగరంలో ఉండటం, వచ్చి పోయే సైనికులు అనేక మంది ఉండటం వంటి కారణాల వలన, 1945 అంతానికి కూడా మరణాల లెక్క సరిగ్గా తేలలేదు. వివిధ అధ్యయనాల్లో 39,000 నుండి 80,000 దాకా వివిధ అంచనాలు వెలువడ్డాయి.
హిరోషిమాలో వలె కాకుండా ఇక్కడ కేవలం 150 మంది జపాను సైనికులు మాత్రమే తక్షణం మరణించారు. 8 నుండి 13 మంది యుద్ధ ఖైదీలు మరణించారు. బ్రిటిషు వాయుసేనకు చెందిన రోనాల్డ్ షా, ఏడుగురు డచ్చి ఖైదీలు మరణించిన వారిలో ఉన్నారు. జో కియోమియా అనే ఒక అమెరికను బాంబు పేలుడు సమయంలో నాగసాకిలో ఉన్నాడు గాని, అతడు మరణాన్ని తప్పించుకున్నాడు. అతడి జైలుకున్న బలమైన కాంక్రీటు గోడలే అతణ్ణి కాపాడాయి. 24 గురు ఆస్ట్రేలియా యుద్ధ ఖైదీలు కూడా ఉన్నారు; వారంతా కూడా మరణాన్ని తప్పించుకున్నారు.
వినాశనం జరిగిన స్థలం 1.6 కి.మీ. వ్యాసార్థంలో ఉంది. నగర ఉత్తర భాగంలో మంటలు కమ్ముకున్నాయి. మిట్సుబిషి ఆయుధ కర్మాగారం 58% దెబ్బతింది. మిట్సుబిషి ఉక్కు కర్మాగారం 78% దెబ్బతింది. మిట్సుబిషి ఎలక్ట్రికల్ కర్మాగారం వినాశన క్షేత్రానికి అంచున ఉండటాన 10% మాత్రమే దెబ్బతింది. హిరోషిమాలో లాగా నాగసాకిలో మంటలకు అవసరమైన ఇంధనం దట్టంగా లేనందువల్ల ఇక్కడ మంటల తుపాన్లు రాలేదు. పైగా గాలుల కారణంగా ఈ మంటలు లోయ వెంబడి కొట్టుకు పోయాయి.
మరిన్ని అణుదాడుల పథకాలు
మరో రెండు ఫ్యాట్‌మ్యాన్ బాంబులను సిద్ధం చేసి ఉంచారు. కర్ట్‌ల్యాండ్ ఫీల్డ్ నుండి ఇవి టినియన్‌కు ఆగస్టు 11, 14 తేదీల్లో వెళ్ళాల్సి ఉంది. న్యూమెక్సికో లోని అల్బూకెర్క్‌కు వెళ్ళి, వాటిని తీసుకుపొమ్మని లెమే టిబ్బెట్స్‌కు చెప్పాడు కూడా. లాస్ అలమోస్ వద్ద, పనివాళ్ళు 24 గంటల పాటు ఏకధాటిగా పనిచేసి మరొక ప్లుటోనియమ్ కోర్‌ను పోత పోసారు. పోతపోయడం అయినినప్పటికీ, దాన్ని ప్రెస్ చేసి, పూత పూసే పనులు ఆగస్టు 16 నాటికి గానీ పూర్తి కావు. అంచేత అది ఆగస్టు 19 నాటికి గానీ వాడేందుకు సిద్ధమయ్యేది కాదు. మార్షల్ అందుబాటులో లేనందున, ఆ కోర్‌ను పంపించరాదని గ్రోవ్స్ స్వయంగా నిర్ణయం తిసుకున్నాడు.
మూలాలు
వర్గం:రెండవ ప్రపంచ యుద్ధం వర్గం:ఈ వారం వ్యాసాలు
శ్రీ వాసవి కన్యకాపరమేశ్వరి చరిత్ర
పాటలు
హైదరాబాదు లోని వాసవి కళ్యాణ మండపంలో జరిగిన పాటల విడుదల కార్యక్రమంలోమాజీ ముఖ్యమంత్రి, తమిళనాడు మాజీ గవర్నర్ కె. రోశయ్య హాజరై పాటలను విడుదలచేశాడు. ఈ కార్యక్రమంలో డాక్టర్ డి. రామానాయుడు, మాజీ మంత్రి టిజి వెంకటేష్, సుమన్, గంజి రాజమౌళి, కాళ్ళకూరి నాగేశ్వరరావు తదితరులు పాల్గొన్నారు.
పింగళి వెంకట రమణ రావు
250px|right| పింగళి వెంకట రమణా రావు తూర్పుగోదావరిజిల్లా కి చెందిన ప్రసిద్ధ కదా రచయిత ఎలక్ట్రాన్ పేరుతో సుపరిచితులు ఇతని పూర్తి  పేరు పింగళి వెంకట రమణరావు. 1937 డిసెంబరు 15వ తేదీన పెద్దాపురంలో డాక్టర్‌ పింగళి లక్షీనారాయణప్ప, సుబ్బలక్షి దంపతులకు జన్మించారు. ప్రాథమిక, ఉన్నత విద్యాబ్యాసాలు పెద్దాపురంలోనే సాగాయి కళాశాల జీవితం రాజమండ్రిలో సాగింది ఉద్యోగం నిమిత్తం కలకత్తా, జమ్మూ కాశ్మీరు, అహ్మదాబాద్, ముంబయ్ వంటి ఇతర రాష్ట్రాలకు వలస వెళ్లారు.
రచనలు
అంతా దైవేచ్ఛ, అఘాత హృదయుడు, అడ్డురాళ్లు ,అత్యవసర సమావేశం, అమ్మకాని అమ్మ, అర్హత, ఆ రోజు, ఆంత్ర బంధం, ఆర్జకుడి ఆరోగ్యం, ఆవూ సింహమూ, ఇంటికి దీపం, ఇంటికి వెలుగులు, ఈ సూర్యుడు పనికిరాడు, ఊరు కాటేసింది, ఊరుమ్మడి తల్లి, ఏదీ ఊరికే రాదు, ఏరు దాటి, ఒక మొగ్గరాలింది, ఓ గృహిణి కథ, కల, కాష్యకారం, కుర్చీ, కెబిసిద్వితీయ్, కొనుక్కున్న దరిద్రాలు, కౌంక్షిభర్యం, కౌమార జ్వాల, క్రీనీడ క్రీడలు, క్షంతరోషం, క్షౌద్ర మేహం, ఖండిత కనిష్ఠిక, గాలిలో కలం, గుట్టువిప్పిన గడియారం, గొలుసు కంచెలు, గ్రామదేవత, చంద్రలోక యాత్ర, చార్మినార్, చిటికెడు మట్ట, చెంచాలు, చెక్క బొమ్మలు, చెరువు నిండింది, చేతికిచిక్కని నీడలు, చేబదులు     పుస్తకం, జన సాగరం, జిరాక్స్ కాపీలు, తల్లి మనసు, తెరచాటు మనుషులు, తెలుపు నలుపులు, త్రికన్య, దా ఋణం, ది మెర్సీ కిల్లింగ్, దెత్తిపుంత, నడుస్తున్న చరిత్ర, నమ్మకాలు, నీళ్లు-నీళ్లు, నేటి మనసులు, నేను, నేను నీకు మనచ్చానా, నేనెవర్నో తెలిసింది, నేలమీది నక్షత్రాలు, నోరులేని దేవుళ్లు, పరీక్ష, పల్లెనిద్ర, పిల్లలు కొల్లలు, ప్రమాదం, ప్రేమ లేఖ ప్రహసనం, బ్రేక్ కే బాద్, భయం, మంచిచెంచాలు, మంచుశిఖరం, మనసు మర్కటం, మనిషి పగ, మబ్బుచాటు జీవితం, మసక వెన్నెల, ముఖపరీక్ష, ముఖ్యమంత్రి ప్రశ్న, ముళ్లకుర్చీలు, ముష్టిపిల్ల, మూడుముళ్లు, మెలిక  , మెలికస్వామి, మేనమామ, మొక్కు, మోక్షం, యుగధర్మం, రక్తదానం, రైళ్లు-రైళ్లు, లగ్నబలం, లాంఛనాలు, వంశవృక్షం, వయసు చూసి, వరసిద్దులు, వర్షంకురిసినరోజు   , వల, వసుదేవుడు చెరసాల, వాన చినుకులు, విద్యాఘాతము, వృత్తి దాంపత్యాలు, వ్యతిక్రమం, సంచార దీపాలు, సర్వం రవళి, సృష్టి పుస్తకం, స్తువాస్తువా, స్వదేశాగమనం, హస్తాక్షరం
బయటి లంకెలు
వర్గం:1937 జననాలు వర్గం:తెలుగు రచయితలు
ఝాన్సీ (అయోమయ నివృత్తి)
ఝాన్సీ ఉత్తర ప్రదేశ్ లోని చారిత్రాత్మక జిల్లా ముఖ్యపట్టణము.
శతాబ్ది రాయ్
శతాబ్ది రాయ్, (1969 అక్టోబరు 5) బెంగాలీ సినిమా నటి, దర్శకురాలు, రాజకీయ నాయకురాలు. రెండుసార్లు బెంగాలీ ఫిల్మ్ జర్నలిస్టు అసోసియేషన్ అవార్డులను అందుకుంది. 1980 చివరి, 1990లలో బెంగాలీ సినిమారంగంలో ఉన్నత స్థానానికి చేరుకుంది. తృణమూల్ కాంగ్రెస్ పార్టీ 2009 నుండి తరపున బీర్భూమ్ నియోజకవర్గ ఎంపీగా ప్రాతినిధ్యం వహిస్తోంది.
జననం, విద్య
శతాబ్ది రాయ్ 1969, అక్టోబరు 5న షైలెన్ - నీలిమా రాయ్ దంపతులకు పశ్చిమ బెంగాల్ లోని అగర్పారాలో జన్మించింది. 1986లో సరోజినీ హైస్కూల్ నుండి మాధ్యమిక విద్యలో ఉత్తీర్ణత సాధించి, కలకత్తా విశ్వవిద్యాలయానికి అనుబంధంగా ఉన్న జోగమయా దేవి కళాశాలలో ఉన్నత విద్యను పూర్తిచేసింది.
సినిమారంగం
1986లో తపన్ సిన్హా తీసిన ఆటంక సినిమాలో ప్రొసెన్‌జిత్ ఛటర్జీ సరసన తొలిసారిగా నటించింది. ఈ సినిమాలో నటనకు 1987లో ఉత్తమ సహాయ నటిగా బెంగాలీ ఫిల్మ్ జర్నలిస్టు అసోసియేషన్ అవార్డును గెలుచుకుంది. అమర్ బంధన్ (1986), గురు దక్షిణ (1987), అంతరంగ (1988), అపన్ అమర్ అపన్ (1990), అభిష్కర్ (1990) వంటి చిత్రాలలో నటించి స్టార్ డమ్‌ని పొందింది. ప్రోసెన్‌జిత్ ఛటర్జీతో అలింగన్ (1990), శ్రద్ధాంజలి (1993), లాఠీ (1996), సఖి తుమీ కర్ (1996), చంద్రగ్రహన్ (1997), రానోఖెత్రో (1998), సజనీ అమర్ సోహాగ్ (2000), త్రిశూల్ (200) వంటి సినిమాలలో నటించింది. జాతీయ అవార్డు గెలుచుకున్న దర్శకుడు జ్యోతి సరూప్ తీసిన నయా జహెర్ (1991) సినిమాతో బాలీవుడ్‌లోకి అడుగుపెట్టింది. రాజా సేన్ తీసిన దేబిపక్ష సినిమాలో నటనకు 2005లో రెండవసారి ఉత్తమ సహాయ నటిగా బెంగాలీ ఫిల్మ్ జర్నలిస్టు అసోసియేషన్ అవార్డును అందుకుంది. సమకాలీనులైన దేబశ్రీ రాయ్, రితుపర్ణ సేన్‌గుప్తా వంటి నటీమణులతో పోల్చబడింది. 2006లో వచ్చిన అభినేత్రి సినిమాతో దర్శకురాలిగా అరంగేట్రం చేసింది.
రాజకీయ జీవితం
2009లో తృణమూల్ కాంగ్రెస్ పార్టీ తరపున పశ్చిమ బెంగాల్‌లోని బీర్బం నియోజకవర్గం నుండి లోక్‌సభ ఎన్నికలలో ఎంపీగా గెలిచింది. 2014, 2019లో మళ్ళీ అదే నియోజకవర్గం నుంచి తృణమూల్‌ కాంగ్రెస్‌ అభ్యర్థిగా గెలుపొందింది.
వ్యక్తిగత జీవితం
శతాబ్ది రాయ్ కి 2001లో మృగాంక్ బెనర్జీతో వివాహం జరిగింది. వారిక ఒక కుమారుడు (సమ్యోరాజ్ బెనర్జీ), ఒక కుమార్తె (సమియానా బెనర్జీ) ఉన్నారు.
బయటి లింకులు
వర్గం:16వ లోక్‌సభ సభ్యులు వర్గం:1969 జననాలు వర్గం:భారతీయ సినిమా నటీమణులు వర్గం:హిందీ సినిమా నటీమణులు వర్గం:బెంగాలీ సినిమా నటీమణులు వర్గం:జీవిస్తున్న ప్రజలు
అఖిల భారత వైద్య విజ్ఞాన సంస్థ, జోధ్‌పూర్
ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, జోధ్‌పూర్ (ఎయిమ్స్ జోధ్‌పూర్; IAST: అఖిల భారతీయ ఆయుర్విజ్ఞాన్ సంస్థాన్ జోధ్‌పూర్) భారతదేశంలోని జోధ్‌పూర్ లో ఉన్న ఒక ప్రభుత్వ వైద్య కళాశాల, వైద్య పరిశోధన ప్రభుత్వ విశ్వవిద్యాలయం. ఐదు ఇతర ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) మాదిరిగా, ఇది 2012 లో స్థాపించబడింది. ఇది ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది.
మూలాలజాబితా
వర్గం:వైద్య కళాశాలలు
రాజు సుందరం
రాజు సుందరం (జననం 1968 మార్చి 7) సినిమా నృత్య దర్శకుడు, నటుడు. ఎక్కువగా తమిళ, తెలుగు సినిమాలకు పనిచేశాడు. అతను జీన్స్ (1998), 123 (2002), ఐ లవ్ యు డా (2002), క్విక్ గన్ మురుగన్ (2009) చిత్రాలలో నటించాడు. ఇతని తండ్రి సుందరం మాస్టారు కూడా నృత్య దర్శకుడే. ఈయన ఇద్దరు తమ్ముళ్ళు ప్రభుదేవా, నాగేంద్ర ప్రసాద్.
అతను చిత్రం జనతా గ్యారేజ్ (2016) లోని ప్రణామం ప్రణామం పాటకు గాను ఉత్తమ కొరియోగ్రఫీకి జాతీయ చలనచిత్ర అవార్డును గెలుచుకున్నాడు.
వృత్తి జీవితం
సుందరం తన తండ్రి సుందరం మాస్టర్కి సహాయకుడిగా కొరియోగ్రాఫర్ జీవితం ప్రారంభించాడు. మణిరత్నం సినిమాలు రోజా (1992), ఆసై (1995) లలో పనిచేసాడు. తన సోదరుడు ప్రభుదేవా నటించిన పాటలలో అతిథి పాత్రలలో కనిపించాడు. ఈ జంట శంకర్ ప్రారంభ చిత్రాలలో జెంటిల్‌మేన్ (1993), ప్రేమికుడు (1994) లలో కనిపించాడు. కొన్ని కన్నడ చిత్రాలకు ప్రధాన కొరియోగ్రాఫర్ అయిన తరువాత, అతని మొదటి నృత్య దర్శకత్వ అవకాశం మణిరత్నం సినిమా తిరుడా తిరుడా (1993) ద్వారా వచ్చింది, అక్కడ అతనికి మూడు పాటలకు నృత్యాలు రూపొందించే అవకాశం లభించింది. తరువాత అతను తమిళ దర్శకులు మణిరత్నం, శంకర్ సినిమాలకు కొరియోగ్రాఫర్ అయ్యాడు. అమితాబ్ బచ్చన్ ఆల్బమ్ అబి బేబీ (1996) లో పనిచేశాడు.
శంకర్ తన రొమాంటిక్ కామెడీ జీన్స్ (1998) లో సుందరం నటనావకాశం ఇచ్చాడు. అక్కడ సుందరం పూర్తి నిడివి గల పాత్రను పోషించాడు. ఐ లవ్ యు డా (2002) లో హీరో పాత్ర పోషించాడు. హిందూ పత్రిక ఆ చిత్రం గురించి రాస్తూ, "సీరియస్ నటన అతడికి సరిపడద"ని రుజువైంది అని రాసింది. అతను తన సోదరులతో కలిసి తమిళం, తెలుగు, కన్నడ భాషలలో తీసిన చిత్రం వన్ టూ త్రీ (2003) లో నటించాడు. ఈ చిత్రానికి మిశ్రమ స్పందనలొచ్చాయి. బాక్సాఫీస్ పెద్దగా ఆడలేదు. అప్పటి నుండి అతను ప్రధానంగా కొరియోగ్రాఫరు గానే పనిచేశాడు. జీవా దర్శకత్వంలో వచ్చిన నీవల్లే నీవల్లే (2007) లో, తమిళ చిత్రం ఎంగెయుం కాదల్ (2011), తెలుగు చిత్రం యాక్షన్ 3 డి (2013) ల్లో కామిక్ పాత్రల్లో నటించాడు.
మూలాలు
వర్గం:నృత్యదర్శకులు వర్గం:1970 జననాలు
కాకపోరా రైల్వే స్టేషను
కాకపోరా రైల్వే స్టేషను  భారతీయ రైల్వే యొక్క ఉత్తర రైల్వే నెట్వర్క్ జోను లోను ఒక స్టేషను. ఇది పుల్వామా జిల్లా లోని నాలుగు స్టేషన్లలో ఒకటి. అలాగే అవంతిపురా, పాంపోర్, పంచగాం ఇతర మూడు స్టేషన్లుగా ఉన్నాయి.
స్థానం
శ్రీనగర్‌కు 20 కిలోమీటర్ల దూరంలో ఉన్న పుల్వామా జిల్లా లోని కాకోపోరా యొక్క నోటిఫైడ్ ప్రాంతంలో ఈ స్టేషను ఉంది.
స్టేషను రూపకల్పన
ఈ మెగా ప్రాజెక్టులో ప్రతి ఇతర స్టేషను మాదిరిగానే, ఈ స్టేషన్లో కూడా కాశ్మీరీ కలప నిర్మాణంతో, రాయల్ కోర్ట్ యొక్క ఉద్దేశించిన వాతావరణంతో ఇది స్టేషను యొక్క స్థానిక పరిసరాలతో పాటుగా పూర్తి చేయడానికి రూపొందించబడింది. బారాముల్లా రైల్వే స్టేషనులో ఎక్కువగా ఉర్దూ, ఇంగ్లీష్, హిందీల భాషలలో వ్రాయబడి ఉంటుంది.
వినూమన్కడ్
వినూమన్కడ్ (ఏప్రిల్ 12, 1917 - ఆగష్టు 21, 1978) భారత మాజీ క్రికెట్ ఆటగాడు.
వినూ మన్కడ్ గా ప్రసిద్ధి చెందిన ముల్వంత్‌రాయ్ హిమ్మత్‌వాలా మన్కడ్ ఏప్రిల్ 12, 1917లో జన్మించాడు. భారతదేశం తరఫున ఇతను 44 టెస్టులు ఆడి 31.47 సగటుతో 2109 పరుగులు చేశాడు. ఇందులో 5 సెంచరీలు ఉన్నాయి. టెస్ట్ క్రికెట్ లో అతని అత్యధిక స్కోరు 231 పరుగులు. బౌలింగ్ లో 32.32 పరుగుల సరాసరితో 162 వికెట్లు తీశాడు. ఇందులో 8 సార్లు 5 వికెట్లు సాధించాడు. టెస్ట్ క్రికెట్ లో ఓపెనర్ నుంచి చివరి వరస బ్యాట్స్‌మెన్ దాకా ఏ స్థానంలో నైనా బ్యాటింగ్ చేసిన ముగ్గురు భారతీయులలో ఇతను ఒకడు.
ఉత్తమ ప్రదర్శన
మన్కడ్ యొక్క ఉత్తమ ప్రతిభ గురించి 1952 సం.లో ఇంగ్లాండుతో జరిగిన లార్డ్స్ టెస్ట్ సంఘటన చెప్పుకోవాలి. ఆ టెస్ట్ మొదటి ఇన్నింగ్సులో మన్కడ్ 72 పరుగులు చేసి, 73 ఓవర్లు బౌలింగ్ వేసి 196 పరుగులక్ 5 వికెట్లు పడగొట్టాడు. రెండో ఇన్నింగ్సులో 184 పరుగులు చేసి 378 పరుగులు చేసిన భారత జట్టులో టాప్‌స్కోరర్ గా నిల్చాడు. ఈ టెస్టులో ఇంగ్లాండు గెల్చిననూ అతని ప్రతిభను మాత్రం మెచ్చుకోవాల్సిందే. ఒకే టెస్టులో 100 పరుగులు, 5 వికెట్లు సాధించిన మొట్టమొదటి భారతీయుడిగా రికార్డు సృష్టించాడు. అంతేకాకుండా అంతకు ముందు 30 సం.లలో ఏ క్రికెటర్ కూడా ఈ ఘనతను సాధించలేకపోవడం గమనార్హం.
అతని పాత్రను మెచ్చుకోదగిన మరో సఘటన అదే సం.లో జరిగిన మద్రాసు టెస్ట్. ఇంగ్లాండుతో జరిగిన ఈ టెస్టులో తొలి ఇన్నింగ్సులో 8 వికెట్లు (55 పరుగులు ఇచ్చి), రెండో ఇన్నింగ్సులో 4 వికెట్లు (53 పరుగులకు) సాధించి భారత జట్టు గెలవడాన్కి దోహదంచేశాడు. భారత్ కు అదే తొలి టెస్టు విజయం కావడం, అందులో అతని సహకారం ఉండటం విశేషం.
ప్రపంచ రికార్డు భాగస్వామ్యం
1956లో న్యూజీలాండ్తో చెన్నై (పూర్వపు మద్రాసు) లో జరిగిన టెస్టులో అతని ఇన్నింగ్స్ జీవితంలోనే అత్యుత్తమమైనది. పంకజ్ రాయ్తో కల్సి ఓపెనర్ గా బరిలోకి దిగి తొలి వికెట్ కు 413 పరుగుల భాగస్వామ్యం సాధించి ప్రపంచ రికార్డు సృష్టించాడు. ఆ రికార్డు 2008, ఫిబ్రవరి 29 నాడు దక్షిణాఫ్రికాకు చెందిన ఓపెనర్లు మెంకంజీ, జి.సి.స్మిత్‌లు 415 పరుగులు జోడించేవరకు తొలి వికెట్ కు ప్రపంచ రికార్డుగా కొనసాగింది. అతని స్కోరు ఆ నాటికి భారత్ తరఫున అత్యధిక స్కోరు.
టెస్ట్ నాయకత్వం
మన్కడ్ మొత్తం ఆరు టెస్టులకు భారత జట్టుకు నాయకత్వం వహించి అందులో 5 టెస్టులను డ్రాగా ముగించగా మరో టెస్ట్‌లో పరాజయం లభించింది
నిష్క్రమణ
సుమారు 13 సం.లు భారత జట్టుకు తన సేవలందించి 1959లో టెస్ట్ క్రికెట్ నుంచి రిటైరయ్యాడు. 1978, ఆగష్టు 21 న ఇతను మరణించాడు.
వర్గం:1917 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ కెప్టెన్లు వర్గం:భారతీయ టెస్ట్ క్రికెట్ క్రీడాకారులు వర్గం:1978 మరణాలు
సమాచార ఉపగ్రహం
thumb|చాలా ఎక్కువ పౌన్ఃపున్యంలో పనిచేసే సమాచార ఉపగ్రహం అమెరికా దాని కిత్ర దేశాల మధ్య సమాచారాన్ని రిలే చేస్తుంది సమాచార ఉపగ్రహం అంటే రేడియో టెలికమ్యూనికేషన్లను రిలే చేసే కృత్రిమ ఉపగ్రహం. దీనిలో ఉండే ట్రాన్స్‌పాండరు ద్వారా భూమ్మీద వేరువేరు స్థలాల్లో ఉండే ట్రాన్స్‌మిట్టరు, రిసీవరుల మధ్య ఒక సమాచార కాలువను సృష్టిస్తుంది. టెలివిజను, టెలిఫోను, రేడియో, అంతర్జాలం, సైనిక అవసరాల కోసం సమాచార ఉపగ్రహాలను  వాడుతున్నారు. ప్రస్తుతం వివిధ కక్ష్యల్లో ఉన్న 2,000 పైచిలుకు సమాచార ఉపగ్రహాలను వివిధ ప్రభుత్వ, ప్రభుత్వేతర సంస్థలు వాడుతున్నాయి.
వైర్‌లెస్ సమాచార వ్యవస్థ, సిగ్నళ్ళ ప్రసారం కోసం విద్యుదయస్కాంత తరంగాలను వాడుతుంది. ఈ తరంగాలు ప్రయాణం చేసేందుకు గాను మూలము, గమ్యమూ రెండూ కూడా ఒకదానికొకటి కనబడే  రేఖలో (దృగ్రేఖ - లైన్ ఆఫ్ సైట్) ఉండాలి. అంచేత గోళాకారపు భూమి యొక్క వక్రత వీటిని అడ్డగిస్తుంది. సమాచార ఉపగ్రహం, మూలం  నుండి (ఈ రెండూ దృగ్రేఖలో ఉంటాయి కాబట్టి) ఈ సిగ్నళ్ళను స్వీకరించి, తిరిగి గమ్యానికి పంపిస్తుంది (ఈ రెండూ కూడా దృగ్రేఖలోనే ఉంటాయి కాబట్టి). తద్వారా సమాచార సిగ్నళ్ళు భూమి వక్రతను అధిగమిస్తాయి.
సమాచార ఉపగ్రహాలు విస్తృతమైన రేడియో, మైక్రోవేవ్ పౌనఃపున్యాలను (ఫ్రీక్వెన్సీ) వాడుతాయి. వివిధ సిగ్నళ్ళు ఒకదానికొకటి అడ్డగించుకోకుండా ఉండేందుకు ఏయే సంస్థలు ఏయే పౌనఃపున్యాల బ్యాండ్లను వాడవచ్చుననే విషయమై నిబంధనలను ఏర్పరచారు. ఈ బ్యాండ్ల కేటాయింపు కారణంగా సిగ్నళ్ళ అడ్డగింపు బాగా తగ్గిపోయింది.
చరిత్ర
భూస్థిర సమాచార ఉపగ్రహ భావనను మొదటగా ఆర్థర్ సి క్లార్క్ కల్పన చేసాడు. ఈ భావనను ఆయన కాన్‌స్తాంతిన్ త్సియోల్కోవ్‌స్కీ, హెర్మన్ నూర్డంగ్‌లు చేసిన పరిశోధనలపై, వ్యాసాలపై ఆధారపడి చేసాడు. 1945  అక్టోబరులో క్లార్క్, వైర్‌లెస్ వరల్డ్ అనే బ్రిటిషు పత్రికలో "ఎక్స్‌ట్రా టెరెస్ట్రియల్ రిలేస్" అనే వ్యాసాన్ని ప్రచురించాడు. భూస్థిర కక్ష్య (జియోస్టేషనరీ ఆర్బిట్) లో ఉపగ్రహాలను ప్రక్షేపించి, రేడియో సిగ్నళ్ళను ప్రసారం చేసే  విషయమై మౌలికాంశాలను అందులో వివరించాడు. అందుచేత క్లార్క్‌ను సమాచార ఉపగ్రహ ఆవిష్కర్తగా పేర్కొంటారు. ఆయన కల్పన చేసిన కక్ష్యను క్లార్క్ బెల్ట్ అని అంటారు.
కొన్ని దశాబ్దాల తరువాత అమెరికా నౌకాదళం కమ్యూనికేషన్ మూన్ రిలే అనే ప్రాజెక్టును చేపట్టింది. దాని ధ్యేయం, చంద్రుణ్ణి అద్దంగా వాడి వైర్‌లెస్ సిగ్నళ్ళను భూమికి తిరిగి ప్రతిఫలించేలా చెయ్యడం.
ప్రపంచపు మొట్టమొదటి కృత్రిమ ఉపగ్రహం, సోవియట్ యూనియన్ ప్రయోగించిన స్పుత్నిక్ 1. 1957 అక్టోబరు 4 న దాన్ని కక్ష్యలో ప్రవేశపెట్టారు. అందులో రెండు ఫ్రీక్వెన్సీలలో -20.005, 40.002 MHz-  పనిచేసే రేడియో ట్రాన్స్‌మిట్టరు ఉంది. అంతరిక్ష పరిశోధన, రాకెట్ల అభివృద్ధిలో భాగంగా స్పుత్నిక్-1 ను ప్రయోగించారు తప్ప, సమాచార ప్రసారాల కోసం కాదు.
సమాచార ప్రసారం కోసం వాడిన మొట్టమొదటి కృత్రిమ ఉపగ్రహం ఎకో-1 (Echo 1) అనే బెలూను. 1960 ఆగస్టు 12 న నాసా ప్రయోగించిన ఈ బెలూను 1,600 కి.మీ. ఎత్తుకు వెళ్ళింది. 30 మీ. వ్యాసం కలిగిన ఈ బెలూన్ను అల్యూమినియం పూతపూసిన PET ఫిల్ముతో తయారు చేసారు. గాలి ఊది తయారుచేసిన ఈ ఉపగ్రహమే - దీన్ని సాటెలూన్ పిలుచుకున్నారు - నేటి సమాచార ఊపగ్రహాలకు పునాది వేసింది. భూమి నుండి  వచ్చిన సిగ్నలును తిరిగి భూమ్మీదే మరో ప్రదేశానికి పంపించడం అనే సమాచార ఉపగ్రహ ప్రాథమిక భావనను, 10 అంతస్తులంత ఎత్తున్న ఎకో-1, ఒక పెద్ద అద్దంలా పనిచేసి ఆచరణలో చూపింది.
1968 లో ప్రయోగించిన ప్రాజెక్ట్ SCORE అమెరికా వారి మొదటి సమాచార ఉపగ్రహం. దానిలో ఒక టేపు రికార్డరును ఉంచి మౌఖిక సందేశాలను రికార్డు చేసి తిరిగి ప్రసారం చేసారు. అమెరికా అధ్యక్షుడు డ్వైట్ ఐసెన్‌హోవర్ ప్రపంచానికి క్రిస్ట్‌మస్ శుభాకాంక్షలను దాని ద్వారా ప్రసారం చేసారు. ఫిల్కో నిర్మించిన కొరియర్ 1B, మొట్టమొదటి తక్షణ రిపీటర్ ఉపగ్రహం.
సమాచార ఉపగ్రహాల్లో రెండు రకాలున్నాయి - పాసివ్, యాక్టివ్. పాసివ్ ఉపగ్రహాలు తమ వద్దకు వచ్చిన స్సిగ్నలును రిసీవరు దిశగా ప్రతిఫలిస్తాయి, అంతే. అవి సిగ్నలును ఉద్దీపనం (యాంప్లిఫై) చెయ్యవు. అందుచేత ట్రాన్స్‌మిట్టరు వద్ద సిగ్నలులో ఉన్న శక్తి రిసీవరు వద్దకు చేరుకునేసరికి బాగా క్షీణించి చాలా బలహీనంగా ఉంటుంది. ఉపగ్రహం భూమినుండి చాలా ఎత్తులో ఉండడం చేత, అంతరిక్షంలో ప్రయాణించేటపుడు శక్తిని కోల్పోవడం చేత ఇలా జరుగుతుంది. యాక్టివ్ ఉపగ్రహాలు తమ వద్దకు వచ్చిన సిగ్నలును ఉద్దీపించి, తిరిగి రిసీవరుకు ప్రసారం చేస్తాయి. తొలి సమాచార ఉపగ్రహాలు, పాసివ్ ఉపగ్రహాలే. అయితే ఇవి ప్రస్తుతం అంతగా వినియోగంలో లేవు. AT&T కి చెందిన టెల్‌స్టార్, రెండవ సమాచార ఉపగ్రహం. ఉపగ్రహ సమాచారాన్ని అభివృద్ధి చెయ్యాలని వివిధ దేశాలకు చెందిన సంస్థలు చేసుకున్న అంతర్జాతీయ ఒప్పందానికి అనుగుణంగా దీన్ని తయారుచేసి, ప్రయోగించారు. 1962 జూలై 10 న నాసా దీన్ని కేప్ కానెవరల్ నుండి ప్రయోగించింది. ఇది ప్రైవేటు సంస్థలు స్పాన్సరు చేసిన మొట్టమొదటి ఉపగ్రహం. 1962 డిసెంబరు 13 న ప్రయోగించిన రిలే 1, 1963 నవంబరు 22 న మొట్టమొదటిసారిగా పసిఫిక్ మహా సముద్రం ఒకవైపు నుండి రెండో వైపుకు సిగ్నలును ప్రసారం చేసింది.
భూస్థిర ఉపగ్రహాల కంటే కొద్దిగా ముందు వచ్చింది, సింకామ్ 2. 1963 జూలై 26 న ప్రయోగించిన సింకామ్ 2, భూ సమవర్తన కక్ష్య (జియోసింక్రొనస్ ఆర్బిట్) లోని మొట్టమొదటి సమాచార ఉపగ్రహం. ఇది భూభ్రమణ వేగంతో సమానమైన కోణీయ వేగంతో పరిభ్రమించినప్పటికీ భూ సమవర్తన కక్ష్యలో ఉండడం చేత, దీనికి ఉత్తర-దక్షిణ చలనం ఉండేది. ఈ కారణంగా దీన్ని రిసీవర్లు సరిగా అనుసరించడం కోసం ప్రత్యేక పరికరాలు వాడాల్సి వచ్చేది. దాని తర్వాత వచ్చిన సింకామ్ 3, మొట్టమొదటి భూస్థిర సమాచార ఉపగ్రహం.
అంగారక గ్రహంపై దిగిన ల్యాండర్లు, రోవర్లు, ప్రోబులూ భూమికి సమాచారాన్ని రిలే చెయ్యడం కోసం భూకక్ష్యల్లో ఉన్న అంతరిక్ష నౌకలను సమాచార ఉపగ్రహాలుగా వాడుకున్నాయి. ల్యాండర్లు తమ శక్తిని ఆదా చేసుకునే విధంగా ఈ నౌకలను తయారుచేసారు. ఈ నౌకల్లో ఉన్న అధిక శక్తిమంతమైన ట్రాన్స్‌మిట్టర్లు, యాంటెనాలూ ల్యాండర్లు పంపే సిగ్నళ్ళను బాగా ఉద్దీపించి భూమికి పంపిస్తాయి. ల్యాండర్లు తమంత తాము నేరుగా అలా పంపలేవు.
భూ నిమ్న కక్ష్యలోని ఉపగ్రహాలు
భూ నిమ్న కక్ష్యలు భూతలం నుండి 2,000 కి.మీ. ఎత్తు వరకూ ఉండే వర్తుల కక్ష్యలు. కక్ష్యాకాలం 90 నిముషాల వరకూ ఉంటుంది.
తక్కువ ఎత్తులో ఉండడం చేత ఈ కక్ష్యల్లోని ఉపగ్రహం 1,000 కి.మీ. వ్యాసార్థంగల వృత్త విస్తీర్ణంలో మాత్రమే కనిపిస్తుంది. పైగా, ఈ కక్ష్యల్లోని ఉపగ్రహాలు వేగంగా పరిభ్రమిస్తూ ఉండడం వలన, చాలా వేగంగా వీటి స్థానం మారుతూంటుంది. అందుచేత, నిరంతరాయ కనెక్టివిటీ ఉండాలంటే పెద్ద సంఖ్యలో ఉపగ్రహాలుండాల్సిన అవసరం ఉంది.
నిమ్న కక్ష్య ఉపగ్రహాలను ప్రయోగించడం, భూ స్థిర ఉపగ్రహాల కంటే చౌక. భూమికి దగ్గరగా ఉండడాన సిగ్నలు శక్తి క్షీణత తక్కువగా ఉంటుంది కాబట్టి, తక్కువ శక్తి గల సిగ్నలు పంపితే సరిపోతుంది. ఈ విధంగా ఉపగ్రహాల అధిక సంఖ్యకు, తక్కువ ప్రయోగ, నిర్వహణ ఖర్చుకూ సరిపోతుంది.
అంతేకాక, ఈ రెండు రకాల ఉపగ్రహాలలో వాడే పరికరాల్లోను, భూస్థిత పరికరాల్లోను ముఖ్యమైన తేడాలు కొన్ని ఉన్నాయి కూడాను.
ఉపగ్రహ మండలం
పరస్పర సమంవయంతో పనిచేసే ఉపగ్రహాల సమూహాన్ని ఉపగ్రహ మండలం అంటారు. ఉపగ్రహ ఫోను సేవలు అందిస్తున్న అలాంటి ఉపగ్రహ మండలాలు రెండు: ఇరిడియమ్‌, గ్లోబల్‌స్టార్. ఇరిడియమ్‌ భూనిమ్న కక్ష్యలో 66 ఉపగ్రహాలను నిర్వహిస్తోంది.
భూనిమ్న కక్ష్యనుండి అంతరాయంతో పనిచేసే సమాచార ప్రసార ఉపగ్రహాలు కూడా ఉన్నాయి. అందుబాటులో లేని సమయంలో డేటాను రికార్డు చేసుకుని తిరిగి అందుబాటులోకి వచ్చినపుడు దీన్ని ప్రసరాం చేస్తుంది. ఈ పద్ధతిని వాడుతున్న ఉపగ్రహం కెనడాకు చెందిన CASSIOPE. అలాంటిదే మరొకటి Orbcomm.
భూ మధ్య కక్ష్య
భూతలం నుండి 2,000 నుండి 35,786 కి.మీ. మధ్య ఎత్తులో పరిభ్రమించే ఉపగ్రహాలు భూ మధ్య కక్ష్య ఉపగ్రహాలు. పనితీరులో ఇవి భూ నిమ్న కక్ష్య ఉపగ్రహాల్లాంటివే. భూ మధ్య కక్ష్య ఉపగ్రహాలు భూ నిమ్న కక్ష్య ఉపగ్రహాల కంటే ఎక్కువ సేపు కనబడతాయి -2 నుండి 8 గంటల సేపు ఇవి కనబడతాయి. ఇవి కవరు చేసే భూభాగం కూడా ఎక్కువే. ఎక్కువ సేపు కనబడడం, ఎక్కువ భూభాగాన్ని కవరు చెయ్యడం అనే ఈ రెండు కారణాల వలన, భూ మధ్య కక్ష్యలోని ఉపగ్రహాల ద్వారా ఏర్పాటు చేసే సమాచర నెట్‌వర్కు కోసం తక్కువ ఉపగ్రహాలు అవసరమౌతాయి. భూమి నుండి ఈ కక్ష్యల దూరం ఎక్కువగా ఉండడం వలన సిగ్నలు ప్రసాఅరానికి ఎక్కువ సమయం తీసుకోవడం, సిగ్నలు బలహీనంగా ఉండడం దీని ప్రతికూలతలు. అయితే భూస్థిర ఉపగ్రహాలతో పోలిస్తే ఈ ప్రతికూలత పెద్ద ఎక్కువేమీ కాదు.
భూ మధ్య కక్ష్య లోని ఉపగ్రహాలు సాధారణంగా 16,000 కి.మీ. ఎత్తున ఉంటాయి. వీటి పరిభ్రమణ సమయం 2 నుండి 112 గంటలు ఉంటంది.
ఉదాహరణ
1962 లో మొట్ట మొదటి సమాచార ఉపగ్రహం టెల్‌స్టార్‌ను ప్రయోగించారు. అది భూ మధ్యస్థ కక్ష్య ఉపగ్రహం.
భూ స్థిర కక్ష్య
భూ స్థిర కక్ష్య లోని ఉపగ్రహం భూమి కోణీయ వేగంతో సమానమైన కోణీయ వేగంతో పరిభ్రమిస్తూ ఉంటుంది కాబట్టి, భూమితో పోలిస్తే ఇది స్థిరంగా, చలనం లేకుండా ఉన్నట్లు కనిపిస్తుంది. ఈ కక్ష్యలో పరిభ్రమించే ఉపగ్రహాన్ని అనుసరించేందుకు భూమిపై ఉన్న యాంటెన్నాలను కదిలించాల్సిన అవసరం లేదు, ఒకే స్థానంలో, ఒకే దిశలో స్థిరంగా ఉంచితే సరిపోతుంది. తద్వారా యాంటెన్నాల ఖర్చు తక్కువ అవుతుంది.
అధిక సంఖ్యలో యాంటెన్నాలు వాడే టీవీ ప్రసారాల వంటి అప్లికేషన్లలకు సంబంధించి, యాంటేన్నాల విషయంలో ఆదా అయ్యే ఖర్చుతో పోలిస్తే, ఉపగ్రహాన్ని కక్ష్యలో ప్రతిక్షేపించేందుకు అయ్యే ఖర్చు పెద్ద లెక్కలోది కాదు.
మోల్నియా ఉపగ్రహాలు
భూ స్థిర ఉపగ్రహాలు భూమధ్యరేఖపైననే ఉండాలి - అంటే భూమధ్య రేఖాతలానికి ఉపగ్రహ కక్ష్య సున్నా డిగ్రీలకోణంలో ఉండాలి. ఈ కారణంగా భూమధ్య రేఖ నుండి దూరంగా, ఉన్నత అక్షాంశాల వైపు పోయే కొద్దీ ఉపగ్రహం దిక్చక్రంపై (హొరైజన్) దిగువన ఉన్నట్లుగా రీసీవరుకు కనిపిస్తుంది. భూమధ్య రేఖకు బాగా దూరంగా ఉండే అక్షాంశాల వద్ద సిగ్నళ్ళు భూమిని తాకి ప్రతిఫలించడం కారణంగా సిగ్నల్ ఇంటర్‌ఫియరెన్స్ కలుగుతుంది. ధ్రువాలకు దగ్గరగా ఉన్న ప్రాంతాల్లో భూస్థిర ఉపగ్రహం దిక్చక్రంకంటే దిగువన ఉన్నట్టు కనిపిస్తుంది. ఈ సమస్యకు పరిష్కారంగా మోల్నియా కక్ష్యలోకి ఉపగ్రహాలను ప్రయోగించారు. ముఖ్యంగా భౌగోళిక పరిస్థితుల రీత్యా రష్యాకు ఈ అవసరం కలిగింది.
మోల్నియా కక్ష్యలు, ఉన్నత అక్షాంశాల వద్ద అధిక ఎలివేషన్‌ను కలిగి ఉంటాయి. మోల్నియా ఉపగ్రహాలు తమ పరిభ్రమణ సమయంలో ఎక్కువ భాగం, ఉన్నత అక్షాంశాలపై విహరించేలా కక్ష్యను ఎంచుకుంటారు. ఆ సమయంలో భూమిపై దాని ముద్ర నిదానంగా కదులుతూ ఉంటుంది. మూడు మోల్నియా ఉపగ్రహాలతో ఈ ప్రాంతాలను నిరంతరాయంగా కవరేజీ చెయ్యవచ్చు.
1965 ఏప్రిల్ 23 న మోల్నియా కక్ష్యలోకి మొదటి ఉపగ్రహాన్ని ప్రయోగించారు. దీని ద్వారా మాస్కోలోని టీవీ స్టేషన్ నుండి సిగ్నళ్ళను సైబీరియాకు, తూర్పు రష్యాలోని ప్రాంతాలకూ ప్రసారం చేసారు. 1967 లో రష్యా మోల్నియా ఉపగ్రహాలతో కూడిన సమాచార వ్యవస్థ, ఆర్బిటాను తయారుచేసిది.
ధ్రువ కక్ష్య
ఇవి సౌర సమవర్తన కక్ష్యలు -ఈ కక్ష్యలో తిరిగే ఉపగ్రహాలు భూమధ్యరేఖను ప్రతిరోజూ ఒకే సమయంలో దాటుతాయి. ఉదాహరణకు, అమెరికాకు చెందిన జాతీయ ధ్రువ కక్ష్యలో పరిభ్రమించే పర్యావరణ ఉపగ్రహాల వ్యవస్థ (NPOESS) కు చెందిన ఉపగ్రహాలు దక్షిణం నుండి ఉత్తరాలకి వెళ్తూ, మధ్యాహ్నం 1:30 గంటలకు, సాయం 5:30 గంటలకు, రాత్రి 9:30 గంటలకూ భూమధ్య రేఖను దాటుతాయి.
వ్యవస్థ
సాధారణంగా సమాచార ఉపగ్రహాల్లో కింది ఉపవ్యవస్థలుంటాయి: ఉపగ్రహ బ్యాండ్‌విడ్త్ సామర్థ్యం అందులో ఉన్న ట్రాన్స్‌పాండర్ల సంఖ్యను బట్టి ఉంటుంది. టీవీ, మౌఖిక, అంతర్జాల, రేడియో వంటి సేవల ప్రసారానికి ఒక్కొక్కదానికీ ఒక్కో బ్యాండ్‌విడ్త్ ఉండాలి.
గంగవ్వ
ప్రారంభ జీవితం
గంగవ్వ తెలంగాణ రాష్ట్రంలోని జగిత్యాల జిల్లా లోని లంబాడిపల్లి గ్రామానికి చెందినది. ఆమె పుట్టిన తేదీ గురించి ఎటువంటి సమాచారం లేదు. గంగవ్వ 1వ తరగతి చదివి మధ్యలో పాఠశాల మానేయడంతో ఆమెకు అధికారికంగా పాఠశాల విద్య లభించలేదు. ఆమె తన ఐదేళ్ళ వయస్సులో వివాహం చేసుకుంది. గంగవ్వకు నలుగురు పిల్లలు. ముగ్గురు కుమార్తెలు, ఒక కుమారుడు ఉన్నారు.
జీవిత విశేషాలు
గంగవ్వ వ్యవసాయ రంగంలో కార్మికురాలిగా పనిచేసేది. ఆమె 2016 లో యూట్యూబ్ లో ప్రవేశించే వరకు పొగాకు చుట్టలను చుట్టే కార్మికురాలిగా పనిచేసేది. తెలంగాణ రాష్ట్రంలోని గ్రామీణ ప్రజల జీవన విధానాన్ని కేంద్రీకరించే యూట్యూబ్ ఛానల్ నిర్వహిస్తున్న ఆమె అల్లుడు శ్రీకాంత్ శ్రీరాం వద్ద చేరింది. ఆమె 2017 నుండి తన పూర్తి సమయాన్ని యూట్యూబ్ లో కేటాయించడానికి ముందు అతిథి పాత్రలలో తన ప్రస్థానాన్ని ప్రారంభించింది.
తెలంగాణ మాండలికం గురించి గంగవ్వ కు గల ప్రత్యేకమైన వాక్పటిమ  మూలంగా ఆమె తెలంగాణా ప్రజలలో గుర్తింపు పొందింది. 2019 లో గంగవ్వ తెలుగు సినిమాలో తొలి చిత్రం మల్లేశం ద్వారా తెరంగేట్రం చేసింది. ఆమె తరువాత సినిమా ఇస్మార్ట్ శంకర్
మూలాలు
వర్గం:జీవిస్తున్న ప్రజలు వర్గం:జగిత్యాల జిల్లా మహిళలు వర్గం:తెలుగు సినిమా నటీమణులు వర్గం:మహిళా కళాకారులు
సల్సా నృత్యం
సల్సా నృత్యం కరేబియన్ దీవుల్లో పుట్టిన ఒక సాంఘిక నృత్య రీతి. ఈ నృత్యం ఇదే పేరుతో ఉన్న సంగీత శైలితో సంబంధం కలిగి ఉంది. ఇది 1960 లలో న్యూయార్క్ నగరంలో పుట్టింది. ఇది 1950 ల చివరినాటికి హవానాలోని నృత్యశాలలు, నైట్‌క్లబ్‌లలో ప్రసిద్ది చెందిన వివిధ క్యూబన్ నృత్యాలు (ఉదా. కాసినో, మాంబో, పంచంగా ), ఇంకా అమెరికన్ జాజ్ నృత్యాల సమ్మేళనం. దీనిని ప్రధానంగా 1960 ల చివరలో, 1970 ల ప్రారంభంలో న్యూయార్క్ లో నివసిస్తున్న ప్యూర్టోరికన్లు అభివృద్ధి చేశారు. లాటిన్ అమెరికా, అమెరికా సంయుక్త రాష్ట్రాల్లోని వివిధ ప్రాంతాలు క్యూబన్, ప్యూర్టో రికన్, కాలి కొలంబియా, LA, న్యూయార్క్ వంటి ప్రత్యేకమైన సల్సా శైలులను కలిగి ఉన్నాయి. సాంఘిక సల్సా డ్యాన్స్ కార్యక్రమాలు ముఖ్యంగా బహిరంగ పండుగలో భాగంగా ఏర్పాటు చేసేవి సాధారణంగా నైట్‌క్లబ్‌లు, బార్‌లు, నృత్యశాలలు, రెస్టారెంట్లు, వెలుపల జరుగుతాయి.
సల్సా డ్యాన్స్ యొక్క అనేక శైలులలో, ఒక నర్తకి తన బరువును అటూ ఇటూ మార్చడం కోసం మధ్యలోకి అడుగు పెడుతూ ఉంటుందు, కానీ ఎగువ శరీరం మాత్రం ఈ బరువు మార్పుల వల్ల దాదాపుగా ప్రభావితం కాదు. కదలిక ఎనిమిది అంకెరూపంలో ఉంటుంది, ఇది తుంటి ఎముక కదలడానికి కారణమవుతుంది. చేయి, భుజం కదలికలు కూడా చేర్చబడ్డాయి. సల్సా టెంపో సుమారు 150 బిపిఎమ్ (నిమిషానికి బీట్స్) నుండి 250 బిపిఎం వరకు ఉంటుంది, అయినప్పటికీ చాలాసార్లు డ్యాన్స్ 160-220 బిపిఎమ్ మధ్య లో జరుగుతుంది. ప్రాథమిక సల్సా నృత్య లయలో ప్రతి నాలుగు బీట్స్ సంగీతానికి మూడు అడుగులు వేయడం ఉంటాయి.
కృష్ణమూర్తి
కృష్ణమూర్తి ఒక భారతీయుల పేరు.
వైధాన్
వైధాన్ మధ్యప్రదేశ్ రాష్ట్రం లోని పట్టణం. ఇది సింగ్రౌలి జిల్లా కు ముఖ్యపట్టణం. ఈ పట్టణం రాష్ట్రానికి ఈశాన్య మూలలో ఉంది. ఈ పట్టణం గోవింద్ బల్లభ్ పంత్ సాగర్ ఒడ్డున ఉంది. వైధాన్ చుట్టూ సింగ్రౌలి తహసీల్, ఉత్తరం వైపు చిత్రంగి తహసీల్, తూర్పు వైపు బాభాని తహసీల్, పశ్చిమాన డియోసర్ తహసీల్ ఉన్నాయి.
జనాభా
2011 జనాభా లెక్కల ప్రకారం వైధాన్ జనాభా 2,96,940, ఇందులో 1,52,382 మంది పురుషులు, 1,14,558 మంది స్త్రీలూ ఉన్నారు. జిల్లాలో జనసాంద్రత చదరపు కిలోమీటరుకు 208 మంది. వైధాన్‌లో ప్రతి 1,000 మంది పురుషులకు 916 మంది స్త్రీలు ఉన్నారు. పట్టణ అక్షరాస్యత 62.36%.
రవాణా సౌకర్యాలు
వైధాన్‌కు సమీపంలోని రైల్వే స్టేషన్ పట్టణం నుండి 10.1 కిలోమీటర్ల దూరంలో ఉన్న శక్తినగర్‌లో ఉంది. వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
మాలెం మల్లేశం
మాలెం మల్లేశం తెలంగాణ రాష్ట్రంకు చెందిన రాజకీయ నాయకుడు, మాజీ శాసనసభ్యుడు. మేడారం నియోజకవర్గం నుండి 1985, 1994లలో రెండుసార్లు ఎమ్మెల్యేగా ప్రాతినిధ్యం వహించాడు.
జననం
పెద్దపల్లి జిల్లా, రామగిరి మండలం, సింగిరెడ్డిపల్లి గ్రామంలో జన్మించాడు. హెచ్.ఎస్.సి. వరకు చదివాడు.
ఉద్యోగం - కుటుంబం
సింగరేణి కాలరీస్ కంపెనీ లిమిటెడ్లో కార్మికుడిగా పనిచేశాడు. మల్లేశంకు భార్య ఇద్దరు కుమార్తెలు, ఇద్దరు కుమారులు (కిరణ్, మధు) ఉన్నారు.
రాజకీయ ప్రస్థానం
కమ్యూనిస్టు పార్టీలో పనిచేసిన అనంతరం ఏఐవైఎఫ్‌లో, ఇతర పార్టీలలో అంచెలంచెలుగా ఎదిగాడు. 1973లో కరీంనగర్ జిల్లా మేడారం నుండి స్వతంత్ర అభ్యర్థిగా పోటిచేసి ఓడిపోయాడు. ఎన్.టి.ఆర్. అభిమాన సంఘం నాయకుడిగా పనిచేసిన మల్లేశం, 1982లో ఎన్.టి.ఆర్. టిడిపి పార్టీ పెట్టగానే మొదటి సమావేశంలో పార్టీలో చేరాడు. 1985లో జరిగిన ఆంధ్రప్రదేశ్ శాసనసభ ఎన్నికలు (1985)లో టీడీపీ టికెట్‌పై పోటిచేసి భారత జాతీయ కాంగ్రెస్ అభ్యర్థి గుమ్మడి నరసయ్యపై 28,331 ఓట్ల తేడాతో గెలుపొందాడు. 1989లో జరిగిన ఆంధ్రప్రదేశ్ శాసనసభ ఎన్నికలు (1989)లో టీడీపీ టికెట్‌పై పోటిచేసి భారత జాతీయ కాంగ్రెస్ అభ్యర్థి మాతంగి నర్సయ్య చేతిలో 3,110 ఓట్లతో ఓడిపోయాడు. ఆ తరువాత 1994లో జరిగిన ఆంధ్రప్రదేశ్ శాసనసభ ఎన్నికలు (1994)లో టీడీపీ టికెట్‌ రాకపోడంతో స్వతంత్ర అభ్యర్థిగా పోటిచేసి, టీడీపీ అభ్యర్థి కొప్పుల ఈశ్వర్ పై 15,319 ఓట్లతో గెలుపొందాడు.
ఆ తరువాత 2004లో జరిగిన ఆంధ్రప్రదేశ్ శాసనసభ ఎన్నికలు (2004)లో టీడీపీ టికెట్‌పై పోటిచేసి తెలంగాణ రాష్ట్ర సమితి అభ్యర్థి కొప్పుల ఈశ్వర్ చేతిలో 56,563 ఓట్లతో ఓడిపోయాడు. 2009లో జరిగిన ఆంధ్రప్రదేశ్ శాసనసభ ఎన్నికలు (2009)లో కూడా ఓడిపోయాడు
రామగుండం నగరపాలక సంస్థకు 2020లో జరిగిన ఎన్నికలల్లో ఈయన కుమారులు కిరణ్ 44వ డివిజన్‌ నుంచి, మధు 33వ డివిజన్‌ నుంచి స్వతంత్ర అభ్యర్థులుగా పోటిచేసి, ఓడిపోయారు.
మూలాలు
వర్గం:పెద్దపల్లి జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:పెద్దపల్లి జిల్లా రాజకీయ నాయకులు వర్గం:పెద్దపల్లి జిల్లా వ్యక్తులు వర్గం:పెద్దపల్లి జిల్లా నుండి ఎన్నికైన శాసన సభ్యులు వర్గం:తెలుగుదేశం పార్టీ రాజకీయ నాయకులు వర్గం:2019 మరణాలు
భవనం జయప్రద
భవనం జయప్రద ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె వినుకొండ నియోజకవర్గం నుండి రెండుసార్లు ఎమ్మెల్యేగా గెలిచి మంత్రిగా పని చేసింది.
రాజకీయ జీవితం
భవనం జయప్రద తన భర్త భవనం వెంకట్రామ్ అడుగుజాడల్లో కాంగ్రెస్ పార్టీ ద్వారా రాజకీయాల్లోకి వచ్చి వినుకొండ నియోజకవర్గం నుండి 1962లో కాంగ్రెస్ అభ్యర్థిగా పోటీ చేసి ఓడిపోయింది. ఆమె ఆ తరువాత 1967, 1972 రెండుసార్లు ఎమ్మెల్యేగా ఎన్నికై పి.వి.నరసింహారావు మంత్రివర్గంలో విద్యుత్ శాఖ మంత్రిగా, జలగం వెంగళరావు మంత్రివర్గంలో మంత్రిగా పని చేసింది. భవనం జయప్రద 1978లో జరిగిన ఎన్నికల్లో పోటీ చేసి ఓడిపోయింది.
మూలాలు
వర్గం:ఆంధ్రప్రదేశ్ శాసన సభ్యులు (1967) వర్గం:ఆంధ్రప్రదేశ్ శాసన సభ్యులు (1972)
ఝాన్సీ జిల్లా
ఉత్తర ప్రదేశ్ రాష్ట్రంలోని జిల్లాలలో ఝాన్సీ జిల్లా ఒకటి. ఝాన్సీ పట్టణం ఈ జిల్లా కేంద్రం. 2001 గణాంకాల ప్రకారం జిల్లా జనసంఖ్య 1,746,715.1891లో ఝాన్సీ జిల్లాతో లలిత్‌పూర్ ప్రాంతం ఝాన్సీ జిల్లాతో చేర్చబడింది. 1974లో లలిత్‌పూర్ ప్రాంతం ప్రత్యేక జిల్లాగా ఏర్పడింది.
జాతీయ రహదారి అభివృద్ధి ప్రాజెక్టు (నేషనల్ హైవే డెవెలెప్మెంట్ ప్రాజెక్ట్) మూలంగా ఝాన్సీ త్వరగా అభివృద్ధి చెందుతున్నది. కాశ్మీర్ నుండి కన్యాకుమారిని కలిపే ఉత్తర-దక్షిణ కారిడార్, తూర్పు-పడమర కారిడార్ లు రెండూ ఝాన్సీ మీదుగా ప్రయాణిస్తాయి.
సరిహద్దులు
జిల్లా ఉత్తర సరిహద్దులో జులాన్ జిల్లా, తూర్పు సరిహద్దులో హమీర్‌పూర్ జిల్లా], [[మహోబా జిల్లా, దక్షిణ సరిహద్దులో మధ్యప్రదేశ్ రాష్ట్రంలోని తికమార్గ్ జిల్లా, వాయవ్య సరిహద్దులో లలిత్‌పూర్ జిల్లా, తూర్పు సరిహద్దులో మధ్యప్రదేశ్ రాష్ట్రంలోని దతియ జిల్లా, భింద్ జిల్లా ఉన్నాయి.
చరిత్ర
1861లో ఝాన్సీ నగరప్రాంతం గ్వాలియర్ రాజాస్థానానికి ఇవ్వబడింది. ఝాన్సీ రాజధాని ఝాన్సీ నయోబద్‌కు తరలించబడింది. ఝాన్సీ సైన్యరహిత గ్రామం. ఝాన్సీ నగరం గ్వాలియర్ సుభాహ్‌ రాజధానిగా మారింది. 1886 నాటికి ఈ నగరం బ్రిటిష్ పాలకులు గ్వాలియర్ కోట, సమీపంలోని మోరర్ కంటోన్మెంటుకు ఇచ్చి ఝాన్సీ పట్టణాన్ని తీసుకుంది. తరువాత ఇది ఆగ్రా - ఔధ్ ప్రావిన్స్‌లో జిల్లాగా చేయబడింది. ఇది గ్వాలియర్ మహారాజుకు ఇవ్వబడిన తరువాత భూభాగ పరస్పర మార్పిడిలో భాగంగా 1886లో తిరిగి బ్రిటిష్ ప్రభుత్వ వశం అయింది. 1891లో 4,07,000 మంది ప్రజలు నివసించిన ఉన్న ఝాన్సీ జిల్లా జనసంఖ్య 1991లో జిల్లా జనసంఖ్య 55,000 అయింది.
భౌగోళికం
జిల్లాలో పలు రైలుమార్గాలు ఉన్నాయి. జిల్లా దక్షిణ భూభాగం కొండలమయంగా ఉంటుంది. ఇది విద్యా పర్వత శ్రేణిలో ఉంది. జిల్లాలోని భుండేల్‌ఖండు వద్ద లెవల్ మైదానం ఉంది. ఇక్కడ సారవంతమైన నల్లరేగడి మట్టి ఉంది. ఇక్కడ పత్తిపంట పండుతుంది. జిల్లా పహుజ్, బెత్వా, ధాసన్ నదుల మద్య ఉంది.
ప్రధాన పట్టణాలు
జిల్లా కేంద్రం ఝాన్సీ నగరం కాక జిల్లాలో మౌరనిపుర్, గరౌథ, మాత్, బబిన, చిర గాన్, సంథర్, గుర్సరై, ఎరిచ్ ( ఉత్తర ప్రదేశ్) వంటి ప్రధాన నగరాలు ఉన్నాయి.
మూలాలు
Jhansi district వర్గం:భారతదేశం లోని జిల్లాలు వర్గం:ఉత్తర ప్రదేశ్ జిల్లాలు
భారతీయ సంగీత వాయిద్యాల జాబితా
భారతీయ సంగీత వాయిద్యాలు అనేవి భారతీయ సంగీతంలో పాటకు అనుగుణంగా సంగీత ధ్వనిని ఉత్పత్తిచేసే పరికరాలు. ధ్వనిని ఉత్పత్తి చేసే పద్ధతి ద్వారా వీటిని పలు విధాలుగా వర్గీకరిస్తారు. వీటిలో ముఖ్యమైనవిగా కార్డోఫోన్‌లు (స్ట్రింగ్ ఇన్‌స్ట్రుమెంట్స్), ఏరోఫోన్‌లు (విండ్ ఇన్‌స్ట్రుమెంట్స్), మెంబ్రానోఫోన్‌లు (డ్రమ్స్), ఇడియోఫోన్‌లు (డ్రమ్-కాని పెర్కషన్ వాయిద్యాలు) మరియు ఎలక్ట్రానిక్ పరికరాలు చెప్పుకోవచ్చు.
శాస్త్రీయ సంగీతానికి ప్రసిద్ధ కేంద్రంగా ఉన్న మహారాష్ట్రలోని మిరాజ్ నగరం మ్యూజికల్ సిటీ ఆఫ్ ఇండియాగా విరాజిల్లుతోంది. దేశంలోని చాలామంది అగ్రశ్రేణి సంగీతకారులు ఇక్కడ రూపొందించిన సంగీత వాద్యాలను ముఖ్యంగా తంబురా, సితార్, సారంగి, వీణ వంటి వాటిని వినియోగిస్తుంటారు.
కార్డోఫోన్‌లు (స్ట్రింగ్ ఇన్‌స్ట్రుమెంట్స్)
తంత్రీ వాయిద్యాలు అని కూడా పిలువబడే సంగీత వాయిద్యాలు తీగలతో వాయించేవి. ఉదాహరణకు వీణ, తంబూరా, సంతూర్, వయోలీన్, సరోద్, సితార, సారంగి, కడ్డీవాయిద్యం మొదలైనవి.
ఏరోఫోన్‌లు (విండ్ ఇన్‌స్ట్రుమెంట్స్)
సుషిర వాయిద్యాలు అని కూడా పిలువబడే సంగీత వాయిద్యాలు గాలితో పనిచేసే వాయిద్యాలు అంటే గాలిని ఊది వాయించేవి. ఉదాహరణకు వేణువు, సన్నాయి, కొమ్ము, నాదస్వరం, షహనాయ్, శంఖువు, నరశింగ్ మొదలైనవి.
మెంబ్రానోఫోన్‌లు (డ్రమ్స్)
అవనద్ధ వాయిద్యాలు అని కూడా పిలువబడే సంగీత వాయిద్యాలు చర్మాన్ని ఉపయోగించి తయారుచేస్తారు. వీటిని కొట్టి సంగీతకారులు వాయిస్తారు. ఉదాహరణకు మృదంగం, డోలు, ఢమరుకం, మద్దెల, తబలా, తప్పెట, దుందుభి, నగారా, డోలక్, పంచముఖ వాయిద్యం మొదలైనవి.
ఇడియోఫోన్‌లు (డ్రమ్-కాని పెర్కషన్ వాయిద్యాలు)
ఘన వాయిద్యాలు అని కూడా పిలువబడే సంగీత వాయిద్యాలు గట్టిగా ఉండేవి. ఇవి తాళం ననుసరించు వాయిద్యాలు ఉదాహరణకు తాళాలు, గంటలు, గజ్జెలు, ఘటం, చురుతలు, మోర్సింగ్, మంజిర మొదలైనవి.
ఎలక్ట్రానిక్ పరికరాలు
ఇక ఆధునిక ఎలక్ట్రానిక్ భారతీయ సంగీత వాయిద్యాలలో ఎలక్ట్రిక్ పియానోలు, ఎలక్ట్రిక్ వయోలిన్లు, వయోలాలు, సెల్లోలు, బేస్‌లు, ఎలక్ట్రిక్ గిటార్‌లు, బాంజోలు, మాండొలిన్‌లు మొదలైనవి చెప్పుకోవచ్చు.
మూలాలు
వర్గం:సంగీత వాయిద్యాలు వర్గం:సంగీతం వర్గం:కళలు వర్గం:జాబితాలు
కార్యసాధక నిబంధన సిద్ధాంతం
కార్యసాధక నిబంధన సిద్ధాంతం ను అమెరికాకు చెందిన బి.ఎఫ్ స్కిన్నర్ ప్రతిపాదించాడు. దీన్ని స్కిన్నర్ సిద్ధాంతం అనీ, పరికరాత్మక నిబంధన సిద్ధాంతం అనీ, ఆర్ టైపు నిబంధన సిద్ధాంతం అనీ, ప్రతిస్పందన ప్రాధాన్యత సిద్ధాంతం అనీ అంటారు. ఇది ఒక ప్రవర్తనా వాద సిద్ధాంతం.
బి ఎఫ్ స్కిన్నర్
బి.ఎఫ్ స్కిన్నర్ అమెరికాకు చెందిన మనో వైజ్ఞానిక శాస్త్రవేత్త. ఇతను ప్రతిపాదించిన ఈ సిద్ధాంతం పావ్ లోవ్ శాస్త్రీయ నిబంధనా సిద్ధాంతంకు భిన్నంగా ఉంటుంది. టెక్నాలజీ ఆఫ్ టీచింగ్, వెర్బల్ బిహేవియర్ అనేవి స్కిన్నర్ రాసిన గ్రంథాలు.
ప్రయోగ విధానం
స్కిన్నర్ బాక్సులో బాగా ఆకలిగా ఉన్న ఒక ఎలుకను ఉంచినపుడు అది అనేకసార్లు అటూ ఇటూ తిరుగుతూ ఒకసారి అనుకోకుండా మీటను నొక్కి ఆహారం పొందింది. మరొకసారి కొన్ని ప్రయత్నాల ద్వారానే మీట నొక్కి ఆహారం పొందింది. ఇలా కొన్ని ప్రయత్నాలు చేసిన తర్వాత నేరుగా మీట నొక్కి ఆహారం పొందే అలవాటు చేసుకుంది. ఇలా ముందుగా మీట నొక్కిన తర్వాత నే ఆహారం పొందింది.
సిద్ధాంత అనుప్రయుక్తం
1. మంచి పనిచేసిన వెంబడే బహుమతి కానీ, అభినందన గానీ అందించటం.
2. చెడు పనిచేసిన వెంబడే శిక్షను అమలు చేయటం.
మూలాలు
వర్గం:మనోవైజ్ఞానిక శాస్త్రం వర్గం:అమెరికా ఆవిష్కర్తలు వర్గం:అమెరికా
ఇండోర్
ఇండోర్, మధ్యప్రదేశ్‌లో అత్యధిక జనాభా కలిగిన అతిపెద్ద నగరం. ఇది ఇండోర్ జిల్లాకు ముఖ్యపట్టణం. ఇండోర్ డివిజనుకు ప్రధాన కార్యాలయం. ఇది విద్యా కేంద్రం కూడా. ప్రసిద్ధ విద్యాసంస్థలైన ఇండియన్ ఇన్స్టిట్యూట్ ఆఫ్ టెక్నాలజీ, ఇండియన్ ఇన్స్టిట్యూట్ ఆఫ్ మేనేజ్‌మెంట్ సంస్థలు రెండూ ఇక్కడ ఉన్నాయి. ఇండోర్ నగరం,మాళ్వా పీఠభూమికి దక్షిణపు టంచున, సముద్ర మట్టం నుండి 553 మీటర్ల ఎత్తున ఉంది. ఇది మధ్య భారతదేశంలోని ప్రధాన నగరాల్లోకెల్లా అత్యధిక ఎత్తున ఉన్న నగరం. ఇండోర్, రాష్ట్ర రాజధాని భోపాల్ కు పశ్చిమాన 190 కి.మీ. దూరంలో ఉంది. 2011 జనాభా లెక్కల ప్రకారం నగర జనాభా 19,94,397 ఇండోర్ పట్టణ సముదాయం జనాభా 21,70,295. నగరం 530 చ.కి.మీ. విస్తీర్ణంలో విస్తరించి ఉంది.
16 వ శతాబ్దంలో దక్కనుకు, ఢిల్లీ కీ మధ్య ఒక వాణిజ్య కేంద్రంగా ఇండోర్ స్థాపించబడింది. పీష్వా మొదటి బాజీ రావు మాళ్వాపై పూర్తి నియంత్రణ సాధించడంతో 1724 మే 17 న నగరం, దాని పరిసర ప్రాంతాలూ మరాఠా సామ్రాజ్యం పరిధిలోకి వచ్చాయి. బ్రిటిషు పాలనా కాలంలో, ఇండోర్ సంస్థానానికి 19 -గన్ సెల్యూట్ (స్థానికంగా 21) సంస్థాన హోదా (అరుదైన ఉన్నత హోదా) ఉండేది. మరాఠా హోల్కర్ రాజవంశీకులు ఈ సంస్థానం భారతదేశంలో కలిసే వరకు పాలించారు. ఇండోర్ 1950 నుండి 1956 వరకు మధ్య భారత్ రాష్ట్రానికి వేసవి రాజధానిగా ఉండేది.
ఇండోర్ నగర కేంద్రంలో ఉన్న ఆర్థిక ప్రాంతం, మధ్యప్రదేశ్ రాష్ట్ర ఆర్థిక రాజధానిగా ఉంది. ఇక్కడే మధ్యప్రదేశ్ స్టాక్ ఎక్స్ఛేంజి ఉంది.
స్మార్ట్ సిటీగా అభివృద్ధి చేసేందుకు ఎంపిక చేసిన 100 భారతీయ నగరాల్లో ఇండోర్ ఒకటి. ఇది స్మార్ట్ సిటీస్ మిషన్ కు చెందిన మొదటి రౌండుకు అర్హత సాధించింది. స్మార్ట్ సిటీలుగా అభివృద్ధి చేయబడిన మొదటి ఇరవై నగరాల్లో ఒకటిగా ఎంపికైంది. స్వచ్ఛ సర్వేక్షణ్ మొదలైనప్పటి నుండి ఇండోర్ అందులో భాగంగా ఉంది. 2016 లో ఇది 25 వ స్థానంలో నిలిచింది. 2017, 2018, 2019, 2020 లలో, వరుసగా నాలుగు సంవత్సరాల పాటు జరిగిన స్వచ్ఛ సర్వేక్షణ్ లలో ఇది భారతదేశపు అత్యంత పరిశుభ్రమైన నగరంగా నిలిచింది.
స్వాతంత్య్రానంతర చరిత్ర
1947 లో భారతదేశం స్వాతంత్ర్యం పొందిన తరువాత, హోల్కర్ రాష్ట్రం, అనేక పొరుగు రాచరిక రాష్ట్రాలతో పాటు, భారతదేశంలో కలిసిపోయింది. 1948 లో, మధ్య భారత్ ఏర్పడటంతో, ఇండోర్ కొత్త రాష్ట్రానికి వేసవి రాజధానిగా మారింది. 1956 నవంబరు 1 న, మధ్య భారత్ మధ్యప్రదేశ్‌లో విలీనం అయినప్పుడు, రాష్ట్ర రాజధాని భోపాల్‌కు మారింది. ఇండోర్, ఈ రోజు దాదాపు 45 లక్షల (2018) జనాభాతో, సాంప్రదాయిక వాణిజ్య కేంద్ర స్థాయి నుండి రాష్ట్ర ఆధునిక డైనమిక్ వాణిజ్య రాజధానిగా రూపాంతరం చెందింది.
జనాభా వివరాలు
ఇండోర్, మధ్యప్రదేశ్‌లో అత్యధిక జనాభా కలిగిన నగరం. మధ్య భారతదేశంలో ఇది అతిపెద్ద మెట్రోపాలిటన్ నగరం. 2011 భారత జనాభా లెక్కల ప్రకారం, ఇండోర్ నగర జనాభా 19,94,397. ఇండోర్ మహానగర జనాభా (పట్టణ సముదాయం) 21,70,295. 2011 లో నగర జనసాంద్రత చదరపు కిలోమీటరుకు 9,718. మధ్యప్రదేశ్‌లో 1,00,000 కంటే ఎక్కువ జనాభా ఉన్న అన్ని పట్టణాల్లోకీ ఇండోర్‌లో అత్యధిక జనసాంద్రత ఉంది. 2011 జనాభా లెక్కల ప్రకారం, ఇండోర్ నగర సగటు అక్షరాస్యత 87.38%. ఇది జాతీయ సగటు 74% కంటే ఎక్కువ. పురుషుల అక్షరాస్యత 91.84%, స్త్రీల అక్షరాస్యత 82.55% ఇండోర్‌ జనాభాలో 12.72% మంది, ఆరేళ్ళ లోపు పిల్లలు.
2001 - 2011 మధ్య నగర జనాభాలో సగటు వార్షిక వృద్ధి రేటు 2.85%. మతం వారీగా, 2011 జనాభా లెక్కల ప్రకారం, ఇండోర్ మొత్తం జనాభాలో హిందువులు 80.18%, ముస్లింలు 14.09%, జైనులు 3.25%, ఇతరులు 2.48% ఉన్నారు.
2012 గణాంకాల ప్రకారం, నగరంలో 6,000 మంది పాకిస్తానీ హిందూ కాందిశీకులు నివసిస్తున్నారు (రాష్ట్రంలో మొత్తం 10,000 మంది ఉన్నారు). వీరిలో ఎక్కువ మంది సింధీ ప్రజలు.
శీతోష్ణస్థితి
ఇండోర్‌ శీతోష్ణస్థితి తేమతో కూడిన ఉపఉష్ణమండల శీతోష్ణస్థితికి ( కొప్పెన్ క్లైమేట్ వర్గీకరణ Cwa), ఉష్ణమండల సవన్నా శీతోష్ణస్థితికీ (Aw) మధ్య సరిహద్దు రేఖపై ఉంటుంది. బాగా ఎత్తున ఉండడం, బాగా అంతర్గత భూభాగంలో ఉన్నందున, అత్యంత వేడి నెలలలో కూడా రాత్రులు చాలా చల్లగా ఉంటాయి, దీనిని షాబ్-ఎ-మాళ్వా అని పిలుస్తారు. ఇండోర్‌లో వేసవి, రుతుపవనాలు, శీతాకాలం అనే మూడు విభిన్న ఋతువులను గమనించవచ్చు. 1936 జనవరి లో అతి శీతల ఉష్ణోగ్రత 1.1 C నమోదైంది.
ఇండోర్‌లో 700 - 800 మి.మీ. వార్షిక వర్షపాతం ఉంటుంది.
విమాన సేవలు
alt=|thumb| దేవి అహిల్యబాయి హోల్కర్ అంతర్జాతీయ విమానాశ్రయం ఇండోర్‌కు దేవి అహిల్యాబాయి హోల్కర్ అంతర్జాతీయ విమానాశ్రయం సేవలు అందిస్తోంది. ఇది నగరం నుండి 8 కి.మీ. దూరంలో ఉంది. 22,69,971 మంది ప్రయాణికులు, 10,851 టన్నుల సరుకుతో ఏప్రిల్ 2017- మార్చి 2018 వరకు ఇది, మధ్య ప్రదేశ్, చత్తీస్‌గఢ్ రాష్ట్రాల్లో అత్యంత రద్దీగా ఉండే విమానాశ్రయంగా నిలిచింది. ఆసియా పసిఫిక్ ప్రాంతంలో 20 లక్షల లోపు వార్షిక ప్రయాణీకుల సంఖ్య కలిగిన విభాగంలో ఎయిర్‌పోర్ట్స్ కౌన్సిల్ ఇంటర్నేషనల్ (ఎసిఐ) వారి విమానాశ్రయ సేవా నాణ్యత (ఎఎస్‌క్యూ) ర్యాంకింగుల‌లో 2017 సంవత్సరానికి ఉత్తమ విమానాశ్రయంగా ఎంపికైంది.
రైలు
ఇండోర్– దేవాస్ - ఉజ్జయిని విద్యుదీకరణ 2012 జూన్‌లో పూర్తయింది. రత్లాం - ఇండోర్ బ్రాడ్ గేజ్ మార్పిడి 2014 సెప్టెంబరులో పూర్తయింది. ఇండోర్– మౌ విభాగాన్ని 2016 లో బ్రాడ్ గేజ్‌కు ఉన్నతీకరించారు. 2017 లో దీన్ని విద్యుదీకరించారు.
రోడ్లు
ఇండోర్ నుండి జాతీయ, రాష్ట్ర రహదారుల ద్వారా భారతదేశంలోని ఇతర ప్రాంతాలకు చక్కటి రోడ్డు సౌకర్యాలున్నాయి.
నగరం గుండా వెళుతున్న జాతీయ రహదారులు:
నగరం గుండా వెళుతున్న రాష్ట్ర రహదారులు:
ఇండోర్ BRTS (iBUS) - ఇండోర్ బిఆర్‌టిఎస్ అనేది 53 ఎయిర్ కండిషన్డ్ బస్సులతో కూడిన వేగవంతమైన బస్సు రవాణా వ్యవస్థ. ఇందులో GPS, IVR వంటి సేవలను ఉంటాయి. వీటిద్వారా బస్సుస్టాపుల వద్ద ప్రదర్శించే సమాచారంతో ప్రయాణీకులు, బస్సు ఉన్న స్థానాన్ని తెలుసుకోవచ్చు.
బొగ్గు
thumb|right|250px|బొగ్గు thumb|right|250px|బొగ్గు రసాయనిక నిర్మాణం.
ఇండోర్
రోడ్లు
ఇండోర్ మెట్రో అనేది వేగవంతమైన రవాణా వ్యవస్థ, ప్రస్తుతం దీని మొదటి దశ నిర్మాణంలో ఉంది.
బొగ్గు
బొగ్గులో రెండు రకాలు ఉన్నాయి: (1) నేలబొగ్గు (coal). నేలబొగ్గుని రాతిబొగ్గు, రాక్షసిబొగ్గు అని కూడ అంటారు. ఇది భూమిలో అంతర్గతమైన వృక్ష అవశేషాల రూపాంతరము. ఒక రకమైన రాక్షసిబొగ్గు రాయిలాగా గట్టిగా ఉంటుంది. ఈ బొగ్గుని గనుల నుండి తవ్వి తీస్తారు. (2) కర్రబొగ్గు (charcoal). దీనిని కర్రలను కాల్చి తయారు చేస్తారు. ఇక్కడ ప్రస్తావనలో ఉన్నది ముఖ్యంగా నేల బొగ్గు.
ఇండోర్
రోడ్లు
నగరంలో ట్రాఫిక్ రద్దీని తగ్గించేందుకు మరొక ప్రజా రవాణా వ్యవస్థగా ఇండోర్ కేబుల్ కారును 2021 జనవరిలో ప్రకటించారు. రద్దీగా ఉండే వీధుల్లో పనిచేసే కేబుల్ కారు వ్యవస్థ, భారతదేశంలో ఇదే మొదటిది అవుతుంది.
దేవాలయాలు
ఇక్కడ బిజాసన్ మాతా దేవాలయం ఉంది.
మూలాలు
వర్గం:Articles with hAudio microformats వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
బొగ్గు
నేల బొగ్గు
భూపటలంలోని మార్పులు, భూగర్భంలోని అత్యధిక ఉష్ణం, పీడనాల వల్ల నేలబొగ్గు క్రమేపి "పీట్, లిగ్నైట్(38% కర్బనం),బిటుమినస్ బొగ్గు(65% కర్బనం), చివరికి ఆంత్రసైటు(96% కర్బనం)" గా మారాయి.
నేల బొగ్గు ప్రధానంగా కర్బనం, హైడ్రోజన్, ఆక్సిజన్ పరమాణువుల్ని, స్వల్ప పరిమాణంలో గంధకము పరమాణువుల్ని కల్గి ఉంటుంది.
బిట్యుమినస్ బొగ్గు నుండి కోక్ ను తయారుచేస్తారు. ఇది ఒక ఉత్తమ ఇంధనం. ఉత్తమ శ్రేణి కోక్ బ్లాస్ట్ కొలిమికి తగిన ఇంధనం.
కోక్ చాలా ఖరీదైన ఇంధనం. 10 టన్నుల బిట్యూమినస్ కోల్ నుండి 7 టన్నుల కోక్ లభిస్తుంది. నేలబొగ్గు నిల్వలు చాలా పరిమితం. నేలబొగ్గును మండించటం వల్ల తీవ్ర వాతావరణ కాలుష్యము యేర్పడుతుంది.
బొగ్గుతో విద్యుత్ ఉత్పాదన
(అమెరికాలో అయితే ఒకొక్క ఇంటికి సగటున 1,000 వాట్‌లు అవసరం ఉంటుందని ఊహించుకుంటున్నాను.) ఒక టన్నులో పది లక్షల గ్రాములు ఉన్నాయి కనుక, ప్రతి ఇంటి అవసరాలకి 7 క్షణాలకి ఒక గ్రాము బొగ్గు ఖర్చు అవుతోందన్నమాట. ఒక గిగా వాట్ సామర్థ్యం ఉన్న విద్యుత్ కేంద్రం పది లక్షల ఇళ్లకి సరిపడే విద్యుత్తుని పుట్టించగలదు. ఈ విద్యుత్ కేంద్రం ప్రతి 2 క్షణాలలో 1 టన్ను బొగ్గు పులుసు (carbon dioxide) వాయువుని గాలిలోకి విడుదల చేస్తోంది. అంటే ప్రతి 7 క్షణాలలో 1 టన్ను బొగ్గుని కాల్చి, 3 టన్నుల బొగ్గు పులుసు వాయువుని గాలిలోకి విడుదల చేస్తోంది.
బొగ్గు దిగుమతులు
విద్యుత్ ఉత్పాదన కొరకు భారతదేశం బొగ్గుని ఆంధ్రప్రదేశ్ లోని కృష్ణపట్నం రేవు ద్వారా పెద్ద ఎత్తున దిగుమతి చేసుకుంటోంది.
బొగ్గు రూపాంతరం
భుకంపాలు, తుఫానుల వల్ల నెలకొరిగిన చెట్లు భూ ఉష్ణోగ్రతకు కొన్ని లక్షల ఏళ్ల తరువాత బొగ్గుగా రూపాంతరం చెందుతాయి. ఇది వివిధ దశలలో జరుగుతుంది. భూగర్భ పరిణామ క్రమంలో అనేక వాతావరణ పరిస్థితులు మొదటగా వృక్ష పదార్థాలను పీట్ గా మారుస్తాయి. ఆ పరిస్థితులకు అనుగుణంగా అర మిల్లిమీటరు నుంచి మూడు మిల్లిమీటర్ల మందం వరకు పీట్ ఏడాది కాలంలో తయారవుతుంది. అదే ఒక మీటర్ పీట్ తయారు కావడానికి సుమారు 300 నుంచి 400 ఏళ్లు పడుతుంది.
ఈ విధంగా తయారైన పీట్ భూమిలోని పీడనం, ఉష్ణోగ్రత వల్ల క్రమంగా లిగ్నైట్ గా మారుతుంది. ఆ తర్వాత బొగ్గుగా రూపాంతరం చెందుతుంది. సుమారు 20 మీటర్ల వృక్ష పదార్థాలు ఆరు మీటర్ల పీట్ గా మారి ఆ తర్వాత మూడు మీటర్ల లిగ్నైట్‌గా రూపాంతరం చెందుతాయి. కొన్నేళ్ల తర్వాత లిగ్నైట్ ఒక మీటర్ బొగ్గుగా ఏర్పడుతుంది. ఒక మీటర్ బొగ్గుగా మారడానికి సుమారు 6 వేల నుంచి 9 వేల సంవత్సరాలు పడుతుంది. లిగ్నైట్ కన్నా ఎక్కువ కార్బన్ కలిగిన బొగ్గు బిటుమినస్. బిటుమినస్ బొగ్గు రూపాంతరం వలన ఆంత్రసైట్ బొగ్గు  ఏర్పడును.
గోండ్వానా ప్రాంత విస్తీర్ణం .. దేశంలో గోండ్వానా ప్రాంతం 63 వేల చదరపు కిలోమీటర్ల వైశాల్యంలో విస్తరించి ఉంది. ఇందులో 15 వేల చదరపు కిలోమీటర్ల వైశాల్యం బొగ్గు అన్వేషణకు అనువైన ప్రాంతంగా శాస్త్రవేత్తలు గుర్తించారు. రాష్ట్రంలోని గోదావరిలోయ బొగ్గు క్షేత్ర వైశాల్యం 17 వేల చదరపు కిలోమీటర్లుగా గుర్తించి 11 వేల చదరపు కిలోమీటర్లలో బొగ్గు అన్వేషణ జరపడానికి అనువైన ప్రాంతంగా నిర్ధారించారు.
చెట్ల నరికివేత-బొగ్గు బట్టీ(Kiln) నిబంధనలు
వర్గం:ఖనిజాలు వర్గం:ఇంధనాలు వర్గం:శక్తి వనరులు
అగర్ (మధ్య ప్రదేశ్)
అగర్ మధ్యప్రదేశ్ రాష్ట్రం, అగర్ మాళ్వా జిల్లా లోని పట్టణం, ఈ జిల్లాకు ముఖ్యపట్టణం. ఈ పట్టణం ఉజ్జయిని - కోట రాష్ట్ర రహదారి-27 పై ఉంది. పట్టణ పరిపాలనను పురపాలక సంఘం నిర్వహిస్తుంది.
జనాభా
2001 జనాభా లెక్కల ప్రకారం అగర్ జనాభా 31,202. ఇక్కడ పురుషులు జనాభాలో 51.8%, స్త్రీలు 48.2% ఉన్నారు. 2011 జనాభా లెక్కల ప్రకారం జనాభా 50,000 కు పెరిగింది. ఇప్పుడు జనాభాలో పురుషులు 52%, స్త్రీలు 48% ఉన్నారు.
రవాణా
అగర్ నుండి మధ్యప్రదేశ్, సమీప ప్రాంతాల్లోని అన్ని ప్రధాన నగరాలకు ప్రైవేటు బస్సులు నడుస్తున్నాయి.
ప్రస్తావనలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
రైబోసోము
రైబోసోములు జీవకణంలో ఒక ప్రత్యేకమైన బాధ్యతలు నిర్వర్తించేవి. ఇది రైబో కేంద్రకామ్లం, ప్రోటీన్ల యొక్క సంక్లిష్టమైన కలయిక. ప్రోటీన్లు తయారు చేయడం రైబోసోముల ముఖ్య బాధ్యత. రైబోకేంద్రకామ్లం పోగుల వెంబడి కదలడం ద్వారా అక్కడ ఉన్న సంకేతాలను బట్టి ప్రోటీన్లను తయారు చేస్తుంది.
వర్గం:జీవ శాస్త్రము
పర్యావరణం విజ్ఞాన విశ్వవిద్యాలయ సిర్సీ
పర్యావరణం విజ్ఞాన విశ్వవిద్యాలయ సిర్సీ, ఇది కర్ణాటక రాష్ట్రంలో పర్యావరణ అధ్యయనాల మొదటి విశ్వవిద్యాలయం, కర్నాటక ప్రభుత్వం 2023-24 ఆర్థిక సంవత్సరంలో ఉత్తర కన్నడ జిల్లాలోని సిర్సీలో దీనిని స్థాపించాలని ప్రకటించింది.
చరిత్ర
పర్యావరణం, హార్టికల్చర్, వ్యవసాయం, జీవవైవిధ్యం, వన్యప్రాణుల సంరక్షణ, జనాభా అభివృద్ధి మరియు ఆర్థిక వ్యవస్థపై సమగ్ర అధ్యయనం కోసం కర్నాటక రాష్ట్రంలో తొలిసారిగా సిర్సీలో పర్యావరణ శాస్త్ర విశ్వవిద్యాలయం ఏర్పాటు కానుంది కర్ణాటక ప్రభుత్వం 2023-24 సంవత్సరానికి బడ్జెట్‌లో ప్రకటించింది.
అవంతిపురా రైల్వే స్టేషను
అవంతిపురా రైల్వే స్టేషను  భారతీయ రైల్వే యొక్క ఉత్తర రైల్వే నెట్వర్క్ జోను లోని ఒక స్టేషను. ఇది పుల్వామా జిల్లా లోని అవంతిపొర యొక్క నోటిఫైడ్ ప్రాంతంలో ఉంది. ఉత్తర రైల్వే జోన్ యొక్క పుల్వామా డివిజను యొక్క ప్రధాన కార్యాలయం ఇది. ఇది పుల్వామా జిల్లా లోని నాలుగు స్టేషన్లలో ఒకటి. అలాగే కాకపోరా, పాంపోర్, పంచగాం ఇతర మూడు స్టేషన్లుగా ఉన్నాయి.
చరిత్ర
ఈ స్టేషనును జమ్మూ-బారాముల్లా రైలు మార్గము మెగాప్రాజెక్ట్ లోని భాగంగా నిర్మించారు. ఇది కాశ్మీర్ లోయతో పాటుగా మిగిలిన భారతీయ రైల్వే నెట్వర్క్‌తో అనుసంధానించడానికి ఉద్దేశించబడింది.
స్టేషను రూపకల్పన
ఈ మెగా ప్రాజెక్టులో ప్రతి ఇతర స్టేషను మాదిరిగానే, ఈ స్టేషన్లో కూడా కాశ్మీరీ కలప నిర్మాణంతో, రాయల్ కోర్ట్ యొక్క ఉద్దేశించిన వాతావరణంతో ఇది స్టేషను యొక్క స్థానిక పరిసరాలతో పాటుగా పూర్తి చేయడానికి రూపొందించబడింది. బారాముల్లా రైల్వే స్టేషనులో ఎక్కువగా ఉర్దూ, ఇంగ్లీష్, హిందీల భాషలలో వ్రాయబడి ఉంటుంది.
మూలాలు
వర్గం:జమ్మూ కాశ్మీరు రైలు రవాణా వర్గం:2008 రైల్వే సేవలు ప్రారంభాలు వర్గం:పుల్వామా జిల్లా రైల్వే స్టేషన్లు
అమ్మ రాజశేఖర్
అమ్మ రాజశేఖర్ భారతీయ చిత్ర దర్శకుడు,  కొరియోగ్రాఫర్. అతను ప్రధానంగా తెలుగు సినిమా పరిశ్రమలో పనిచేశాడు. అమ్మ రాజశేఖర్ దర్శకత్వం వహించిన బ్లాక్ బస్టర్ మూవీ రణం. అతను కొరియోగ్రాఫర్‌గా తెలుగు సినీ పరిశ్రమలోకి ప్రవేశించి దర్శకుడుగా మారిన టెక్నీషి యన్‌. గోపిచంద్‌ రణం, రవితేజ ఖతర్నాక్‌, నితిన్‌ టక్కరి చిత్రాలకు దర్శకత్వం వహించాడు. అతను బిగ్ బాస్ తెలుగు 4 రియాల్టీ షోలో ఇతర సభ్యులతో పాటు 2020 సెప్టెంబరు 6న పాల్గొన్నాడు. ఇతనితో పాటు దర్శకుడు సూర్యకిరణ్ కూడా ఆ షోలో పాల్గొన్నాడు.
జీవిత విశేషాలు
అమ్మ రాజశేఖర్ 1979 మే 25న తమిళనాడు రాష్ట్రంలోని చెన్నైలో జన్మించాడు.
బాహ్య లంకెలు
వర్గం:1979 జననాలు వర్గం:జీవిస్తున్న ప్రజలు వర్గం:తెలుగు సినిమా దర్శకులు
అవుదారి వెంకటేశ్వర్లు
అవుదారి వెంకటేశ్వర్లు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన వినుకొండ నియోజకవర్గం నుండి 1978లో  ఎమ్మెల్యేగా గెలిచాడు.